Riin Tamm

Riin Tamm (sündinud 12. augustil 1981) on Eesti geneetik ja teaduse populariseerija. Tartu Ülikooli teaduskooli endine direktor.

Hariduskäik
1997–2000 õppis Tamm Miina Härma Gümnaasiumis Tartus, 2001–2005 Tartu Ülikoolis geenitehnoloogiat (molekulaardiagnostika erialal) bakalaureuseastmes, 2005–2007 magistrantuuris ning 2007–2017 doktorantuuris. Riin Tamm kaitses doktorikraadi (PhD) 2017. aastal ja tema doktoritöö teema oli "Uute tiopuriinmetüültransferaasi aktiivsust mõjutavate biomarkerite otsingul", juhendajad Andres Metspalu ja Lili Milani.

Töökäik
Aastatel 2004–2008 töötas Riin Tamm biotehnoloogia ettevõttes Quattromed-HTI Laborid OÜ laborandi ja teadurina. 2007–2009 oli ta laborispetsialist SA Tartu Ülikooli Kliinikumi Ühendlabori Geneetikakeskuses ning 2005–2006 geenitehnoloog Eesti Maaülikooli veterinaarmeditsiini ja loomakasvatuse instituudi geneetika laboris. 2010–2014 töötas Riin Tartu Ülikooli Eesti Geenivaramus teadurina.

Alates 2015. aastast on ta on Tartu Ülikooli Kliinikumi Ühendlabori laborispetsialist.

1. augustist 2018 oli ta Tartu Ülikooli teaduskooli direktor.

Alates 01.02.2021 on ta Haridus- ja Teadusministeeriumi noorte- ja andepoliitika osakonna juhataja.

Teadustöö
Riin Tamme peamised teadustöö suunad on inimese genoomi varieerumine ja selle seos erinevate tunnustega, täpsemalt pikaealisuse ja vananemise geneetika ning farmakogeneetika. Lisaks on ta osalenud mitmes neurogeneetikaga seotud koostööprojektis.

Teaduskorralduslik tegevus

 2005 Eesti Biokeemia Seltsi liige
 2007 Eesti Inimesegeneetika Ühingu liige
 2009 Eesti Gerontoloogia ja Geriaatria Assotsiatsiooni liige
 2009 eelretsenseeritava meditsiiniajakirja Journal of Pediatric Biochemistry retsensent
 2009 teadusajakirja World Journal of Gastrointestinal Pharmacology and Therapeutics teaduskomitee liige
 2010-2017 Eesti Inimesegeneetika Ühingu juhatuse liige
 2010 Eesti Gerontoloogia ja Geriaatria Assotsiatsiooni juhatuse liige
 2011-2017 Eesti Inimesegeneetika Ühingu aastakonverentsi doktorantide sessiooni juht
 2013 Tartu Ülikooli Teaduskooli uurimistööde konsultant geneetika alal
 2013–2015 Bioteaduste Üliõpilaste Seltsi revisjonikomisjoni liige
 2010–2013 rahvusvahelise konverentsi Geenifoorum teadusprogrammi komitee liige
 2011–2013 rahvusvahelise konverentsi Geenifoorum teadusprogrammi komitee esimees
 2011/2012. õppeaasta teadusaasta saadik meditsiini ja geneetika valdkonnas
 2015 Eesti Gerontoloogia ja Geriaatria Assotsiatsiooni juhatuse esimees

Teaduse populariseerimine
Riin Tamm on tutvustanud teadussaavutusi nii teadus- kui ka üldajakirjanduses, muuhulgas ajalehes Postimees ja Õhtuleht, Kuku raadio saates "Kukkuv õun" (29.08.2010, 5.06.2011), Vikerraadio saates "Labor" (22.01.2012), Eesti Televisiooni hommikusaates "Terevisioon" (15.10.2009, 20.10.2011, 17.01.2012), Kanal 2 saates "Tohter Olaf" (31.03.2014). 2012. aastal valiti ta teadusaasta saadikuks. Lisaks on ta osalenud Raadio 2 saates "Puust ja punaseks" (2.3.2012) ning on alates 2014. aastast sama saate kaassaatejuht inimest puudutavate teadusteemade arutlemisel. Riin Tamm on teinud koostööd ajakirjadega Eesti Arst, Cosmopolitan, Imeline Teadus, Tervispluss, Pere ja Kodu ning olnud Estonian Airi pardaajakirja In Time kaanenägu (aprill/mai 2013).

Tamm on olnud teaduse populariseerija, külastades paljusid Eesti koole. Praeguseks on Tamme loenguid kuulatud rohkem kui 40 koolis, lisaks on ta läbi viinud praktikume. Samuti on ta pidanud loenguid arstidele, apteekritele, õpetajatele ning olnud külaliseks erinevatel teadust populariseerivatel üritustel ja teaduspäevadel, sh Teadlaste ÖÖ Festivalidel. Samuti on Tamm pidanud loenguid TÜ Väärikate Ülikoolis ja Lasteülikoolis. Riin Tamm osaleb mobiilse biotehnoloogia labori ehk Rändava Bioklassi projektis, mille raames külastatakse Eesti koole, viies teaduse õpilastele lähemale. Riin Tamm on teinud eksperdina kaastööd mitmele muuseumile nagu Eesti Tervishoiumuuseum kui ka Tartu Ülikooli Ajaloomuuseum. Tamm on "Bioloogia õpik ja töövihik 9. klassile" II osa retsensent (kirjastus Avita, ilmunud 2013). Ta on olnud kahe rahvusvahelise noorteadlaste töötoa peakorraldaja (2009. aastal "The 2nd Lifespan and Link-Age Young Investigator Workshop" ja 2010. aastal "GWAS: from genotyping to sequencing") ning samuti korraldanud EGGA biogerontoloogia teabepäevi "Vananemine ja tervis" (06.10.2011) ning "Vananeva ühiskonna väljakutsed meditsiinile" (13.06.2014).

Alates 2013. aastast on Riin Tamm teadust populariseeriva telesaate "Rakett 69" üks põhikohtunikke.

Tunnustus
 2005 FEBS Youth Travel Fund grant
 2006 FEBS Youth Travel Fund grant
 2007 Euroopa Inimesegeenika Ühingu konverentsi stipendium
 2007 EMBO travel fellowship sponsored by the Austrian Research Ministry
 2008 Eesti üliõpilaste teadustööde riikliku konkurss, diplom magistritöö ees
 2009 Baltic Summer School 2009 Travel Stipend by the EU under the Marie Curie Program
 2010 Artur Linnu stipendium, Eesti Geenikeskus
 2011 DoRa stipendium doktoriõpinguteks ja teadustööks Ljubljana Ülikoolis Sloveenias
 2011 Euroopa Inimesegeenika Ühingu konverentsi stipendium
 2011 Parima suulise ettekande auhind (11–13. mai, 2011, 6th Joint Tartu-Turku-Tallinn meeting "Exploring science and culture", Tallinn, Eesti) 
 2012 II preemia kategoorias "Parim teadust ja tehnoloogiat populariseeriv teadlane, ajakirjanik, õpetaja vms" Eesti teaduse populariseerimise konkursil 
 2014 Tartu Ülikooli tunnustuskiri aktiivse kaasalöömise eest ülikoolielu edendamisel

Viited

Välislingid
Riin Tamm , miks.ee
Aime Jõgi "Värviliste jalgadega naine murrab müüte" Postimees, 29. november 2011
Rainer Kerge "Geneetik Riin Tamm: "Inimese genoomist on põhjalikumalt läbi uuritud alles 2%."" Õhtuleht, 16. juuni 2012
Aime Jõgi Töö patsiendiga viis avastuseni Postimees, 9. jaanuar 2014
"Riin Tamm räägib geenidest, mis määravad me vanust" ETV arhiiv, "Terevisioon", 15. oktoober 2009
"Riin Tamm võttis lühidalt kokku viimase kümne aasta saavutused geenide uurimise osas Eestis" ETV arhiiv "Terevisioon", 20. oktoober 2011
"Noor teadlane: teadlaseks olemine ei ole amet, vaid elustiil" ETV arhiiv, "Terevisioon", 17. jaanuar 2012
Kristi Leppik "Teadlased otsivad eestlaste Peeter Paani geeni"" Postimees, 15. mai 2010
Aime Jõgi "Geenivaramu saadab 3000 proovi välismaale" Postimees, 15. mai 2012
Aime Jõgi "Geneetikud uurivad prügi tööd rakus ja pakse inimesi" Postimees, 11. juuni 2012
Lõpp hea, kõik hea. Vikerraadio, 20. detsember 2012
 ETV saade "Rakett 69"
Narva Lasteülikooli loeng Tartu lastele, 18. märts 2013
In Time April/May 2013 "Riin Tamm Makes genetics sound easy"

Aime Jõgi "Rakett 69" võistlejad selguvad oktoobris Postimees, 16. september 2014
"Teadlaste Öö Viimsi Koolis – teadus inimese tervise teenistuses" 24. september 2014
Kommentaar artiklile "Sündinud vales kehas – ängistuse, viha ja lootusega" Postimees, 7. oktoober 2014
"Kukkuv õun", 29. august 2010
"Kukkuv õun", 5. juuni 2011
"Puust ja punaseks", 2. märts 2012
"Puust ja punaseks", 7. november 2014
"Puust ja punaseks", 12. detsember 2014
"Puust ja punaseks", 6. detsember 2015
"Puust ja punaseks", 27. märts 2015
Riin Tamm ja teadlase pisik

Eesti geneetikud
Miina Härma Gümnaasiumi vilistlased
Tartu Ülikooli bioloogia-geograafiateaduskonna vilistlased‎
Sündinud 1981